Esinduslik kahekorruseline varaklassitsistlik peahoone püstitati mõisa 1790tel aastatel. Kelpkatusega hoonele oli iseloomulik tagaküljel paiknenud poolkaarja põhiplaaniga juurdeehitis, mis ulatus läbi kahe korruse.    Eesti mõisaarhitektuuris ainulaadne on aga Rutikvere mõisa aida paigutus - peahoonega risti paiknev väike ehitis on peahoonega ühendatud kaarja vaheosaga. Nii vaheosa kui ka aita kaunistavad arvukad kaaravad.